



 CORPORATE SUPERBRANDS SRBIJA 2012-2013.

Saopštenje za javnost

**Beograd, 04.04.2013.** – Sa velikim zadovoljstvom najavljujemo svečanu dodelu nagrada najeminentnijim korporativnim brendovima Srbije 2012-2013. koja će se održati 25. aprila 2013. u Beogradu, u hotelu Metropol Palace sa početkom u 19.00h kao i promociju publikacije Corporate Superbrands Bible 2 u petak 19.04.2013. u 18.00h.

Superbrands je osnovan 1994[.](http://greenhost.me) godine u Velikoj Britaniji i predstavlja vodeću svetsku platformu za promociju brendova radi povećanja informisanosti o brendingu i promoviše tu oblast kroz prepoznavanje i  utvrđivanje vodećih međunarodnih i lokalnih brendova u svakoj zemlji članici, kojih ima 90 širom sveta. Superbrands se po drugi put organizuje u Srbiji, a prvi put je, kao i sada postigao izuzetne rezultate i interesovanje poslovne i šire javnosti. Poslovno okruženje u Srbiji je izuzetno dobro prihvatilo projekat Corporate Superbrands Srbija 2012-2013. što pokazuje da se poslovni sektor Srbije razvija brzo i efikasno.

Cilj Corporate Superbrands Serbia 2012-2013. bio je da se striktnom procedurom izaberu najuspešnije kompanije – korporativni superbrendovi na području Srbije.

Procedura izbora za Corporate Superbrands Serbia 2012.-2013. u Srbiji sprovedena je u dve  faze. U prvoj fazi, Stručni savet konstituisan na volonterskom principu od sedamnaest članova, ocenjuje početnu listu od približno 1.600 najpoznatijih brendova, podeljenih u 34 kategorije u zavisnosti od sektora u kojem posluju. Stručni savet ja zasnivao svoje mišljenje na sledećim opštim kriterijumima: priznanje javnosti i dobra reputacija; dugotrajna doslednost i pouzdanost; odgovornost korporacije: tržište - kvalitet, cena i usluge, korporativni odnosi - zakonitost i transparentnost, poslovna sredina i postupci, društvena odgovornost-sponzorstva, kulturni i društveni događaji, zaštita životne sredine. U drugoj fazi odabrane Corporate Superbrands ocenjivali su članovi Stručnog saveta, kao i građani Srbije, putem ankete istraživanja javnog mnjenja. Anketa ispitivanja javnog mnjenja sprovedena je na reprezentativnom uzorku  od 1.000 predstavnika punoletne urbane populacije Srbije. Dva dobijena rezultata kombinovana su na sledeći način: 50 odsto glasova Stručnog saveta i 50 odsto glasova na osnovu istraživanja javnog mnjenja.

Tako je dobijeno po sedam najboljih korporativnih brendova iz svake kategorije koji čine selekciju korporativnih superbrendova Srbije. Na ovaj način su  244  kompanije dobile status Korporativnog Suprebrenda Srbije za 2012-2013. godinu.

U okviru projekta Corporate Superbrands Serbia 2012-2013. pripremljena je publikacija Corporate Superbrands Bible 2 koja prikazuje istorijat, razvoj i uspehe nekih od najjačih korporativnih brendova u Srbiji, usput otkrivajući i neverovatne i izuzetne podatke, a predstavlja i marketing menadžere koji stoje iza uspešnih brendova kompanija. Ovo luksuzno ilustrovano izdanje zaista zahteva i zaslužuje pažnju zbog obilja informacija koje sadrži, kao i zbog inspirativnog dizajna, fotografije, mnoštva boja i otmenog reklamnog stila.

Zahvaljujemo se prijateljima projekta na izuzetnoj podršci; kompaniji Attica Media SRB na instrukcijama i izuzetnom dizajnu Superbrands Bible; hotelu Metropol Palace za realizaciju manifestacije i pratećih događaja; Prvoj Srpskoj televiziji što je omogućila da Superbrands koncept predstavi širokom auditorijumu; kompaniji ICAP Grupa na njihovom ozbiljnom istaživanju mnogih sektora srpske privrede; kompaniji TNS Medium Gallup na sprovedenoj anketi na teritoriji cele zemlje.

Dodatne informacije dostupne na: [www.superbrands.rs](http://www.superbrands.rs)

Osoba za kontakt:

Aleksandra Novaković

Tel. 065 3032 236

Email: aleksandra.novakovic@tsomokos.rs